αρχοντος [ν]ικοβουλου μηνος βουκατιου επι τοισδε απεδοτο νεοπατρα ορθαιου δελφις τωι απολλωνι τωι πυθιωι σωματα γυναικεια δυο αις ονοματα ζωπυρα σωσιχα τιμας αργυριου μναν εξ καθως επιστευσαν ζωπυρα σωσιχα τωι θεωι ταν ωναν εφ ωιτε ελευθερας ειμεν και ανεφαπτους απο παντων τομ παντα βιον βεβαιωτηρ κατα τον νομον δαμενης ορεστα δελφος. παραμε[ι]ναντων δε ζωπυρα σωσιχα παρα νεοπατραν αχρι κα ζωηι νεοπατρα ποεουσαι το ποτιτασσομενον παν το δυνατον ανεγκλητως ει δε τι κα μη ποιεωντι ζωπυρα η σωσιχα των ποτιτασσομενων υπο νεοπατρας καθως γεγραπται δυναται ουσαι εξεστω νεοπατρα κολαζειν καθως κα αυτα δειληται και αλλωι υπερ νεοπατραν αζαμιοις οντοις και ανυποδικοις πασας δικας και ζαμιας. ει δε τι κα παθηι νεοπατρα ελευθεραι εστων ζωπυρα και σωσιχα κυριευουσαι αυτοσαυταν και ποεουσαι ο κα θελωντι καθως επιστευσαν τωι θεωι ταν ωναν. ει δε τις κα απτηται ζωπυρας η σωσιχας επει κα τελευτασηι νεοπατρα βεβαιον παρεχετω ο βεβαιωτηρ τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθερας ουσας αζαμιοι οντες και ανυποδικοι πασας δικας και ζαμιας. ει δε τι κα αζετωθεωντι περι νεοπατραν πεπονηρευμεναι η των νεοπατρας υπαρχοντων κυριοι εοντω οι επινομοι κολαζοντες αυτας καθ ο τι κα αυτοις δοκηι αζαμιοι οντες και ανυποδικοι πασας δικας μαρτυρες τοι ιερεις ξενων αθαμβος των αρχοντων ευκλειδας ιδιωται ιεροκλης χαριξενος βαχχιος.
Phokis — Delphi — 186 BC
 186 BC